రామ్ గోపాల్ వర్మ
రామ్ గోపాల్ వర్మ (జ. ఏప్రిల్ 7, 1962) ఒక ప్రముఖ తెలుగు, భారతీయ సినిమా దర్శకుడు మరియు నిర్మాత. అతను సాంకేతికంగా పరిణితి చెందిన, మాఫియా మరియు హార్రర్ నేపథ్యం కలిగిన చిత్రాలను తీయడంలో సిద్దహస్తులు. చలనచిత్ర ప్రవేశం తెలుగులో జరిగినా తర్వాత హిందీ చిత్ర పరిశ్రమలో స్థిరపడ్డారు. ఆయనకు పేరు తెచ్చిన చిత్రాలలో ముఖ్యమైనవి శివ (తెలుగు), క్షణ క్షణం (తెలుగు), రంగీలా (హిందీ), సత్య (హిందీ), కంపెనీ (హిందీ) మరియు భూత్ (హిందీ). "ఫాక్టరీ"గా సుపరిచితం అయిన అతని నిర్మాణ సంస్థ "వర్మ కార్పొరేషన్" పలు చిత్రాలు నిర్మించింది.
గిరిబాబు
గిరిబాబు (జూన్ 8, 1946) గా ప్రసిద్ధిచెందిన యర్రా శేషగిరిరావు ప్రముఖ తెలుగు సినీ నటుడు, దర్శకుడు, నిర్మాత. ఇతడు సుమారు 3 దశాబ్దాలుగా దక్షిణ భారతదేశంలోని వివిధ భాషా చిత్రాలలో నటిస్తున్నాడు.ఇతను ఎక్కువగా ప్రతినాయకుడు, హాస్యనటుడు, క్యారెక్టర్ ఆర్టిస్టు పాత్రలు పోషించాడు. ఇతని కుమారులు హాస్య నటుడు రఘుబాబు బోసుబాబు.
గిరిబాబు జూన్ 8, 1946లో ప్రకాశం జిల్లా, రావినూతల గ్రామంలో జన్మించాడు. ఇతని తల్లి దండ్రులు నాగయ్య, శ్రీదేవి.ఇతని తల్లి మే 12, 2016 న మూత్రపిండాల వ్యాధితో మరణించింది. గిరిబాబు కొడుకులు రఘుబాబు (హాస్య నటుడు), బోసుబాబు.